‘नमो ब्रह्मणे’ (તૈત્તિરીય ઉપનિષદ ૧/૧) 'બ્રહ્મને નમું છુ _.' ઉપદેષ્ટા ૠષિએ અહીં ‘ब्रह्मणे’ એવો એક જ શબ્દ પ્રયોજીને એક સાથે અક્ષરબ્રહ્મ અને પરબ્રહ્મ એમ બે દિવ્ય તત્ત્વોને નમન કર્યું છે. કારણ આગળ જતાં આ જ ઉપનિષદમાં ‘ब्रह्मविदाप्नोति परम्’ (તૈત્તિરીય ઉપનિષદ ૨/૧), ‘सत्यं ज्ञानमनन्तं ब्रह्म’ (તૈત્તિરીય ઉપનિષદ ૨/૧) વગેરે વાક્યોમાં બ્રહ્મ શબ્દ પ્રયોજી અક્ષરબ્રહ્મની વાત કરી છે. તો સાથે સાથે ‘आनन्दो ब्रह्मेति व्यजानात्’ (તૈત્તિરીય ઉપનિષદ ૩/૬) વગેરે વાક્યોમાં બ્રહ્મ શબ્દ જ પ્રયોજી પરબ્રહ્મની પણ વાત કરી છે. આમ અક્ષરબ્રહ્મ તથા પરબ્રહ્મ એ બંને શબ્દોમાં સામાન્યપણે પ્રયોજાયેલા એક બ્રહ્મ શબ્દનો ઉપયોગ કરી ૠષિ એક સાથે એ બંને દિવ્ય સ્વરૂપોનું અનુસંધાન કરતા કહે છે ‘नमो ब्रह्मणे’ અક્ષર-પુરુષોત્તમને નમસ્કાર!